Diari Oficial de la Generalitat Valenciana


Sumari del DOGV 247, del 29-04-1985 (1985/804219)

ORDRE de la Conselleria de Cultura Educació i Ciència de 13 de març de 1985 per la qual es convoca concurs públic per a la concessió de beques de col.laboració a centres bibliotecaris de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   247

Data del DOGV
:   29-04-1985

Secció del DOGV
:   ALTRES DISPOSICIONS

Número del document
:   1985/804219


Data del document
:   13-03-1985

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de la Conselleria de Cultura, Educació i Ciència, de 13 de març de 1985, per la qual es convoca concurs públic per a la concessió de beques de col·laboració a centres bibliotecaris de la Comunitat Valenciana.  
El tractament dels fons bibliotecaris, així com els serveis prestats al públic per les biblioteques requereixen, a més a més de coneixements tècnics especialitzats , una pràctica que sols es pot adquirir mitjançant l'activa col·laboració en els treballs habituals d'aquests Centres.   
La Conselleria de Cultura, Educació i Ciència, té el propòsit de facilitar l'accés a les activitats pràctiques de les tècniques bibliotecàries a persones interessades. Per tal que les activitats esmentades puguen efectuar-se de manera òptima, es fa aconsellable d'oferir l'oportunitat que es duguen a terme a Centres on la presència de personal qualificat en garantesca el bon aprofitament.   
Segons l'assumpció de les competències transferides en matèria de biblioteques pel Reial Decret 3066/83, de 13 de d'octubre, a la de la Generalitat Valenciana i fent ús de les competències que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià.   
ORDENE:   
Article Primer  
Es convoca concurs públic per a la concessió de nou beques de col·laboració en pràctiques bibliotecàries a desplegar als Centres següents:   
-Centre de Biblioteques de la Generalitat Valenciana (I beca).   
-Biblioteca Pública de Castelló (1 beca).   
-Biblioteca Pública d'Oriola (1 beca).   
-Biblioteca Pública de València (6 beques).   
I s'aproven les bases per les quals es regeix aquesta convocatòria incloses com a annex a aquesta Ordre.   
Article Segon  
Les esmentades beques seran sufragades amb càrrec a l'aplicació pressupostària 82.51.566.045.   
DISPOSICIONS FINALS  
Unica  
Es faculta a la Direcció General de Cultura, perquè, en l'àmbit de les seus competències, dicte les resolucions o instruccions que crega necessàries per tal de dur a terme el que disposa aquesta Ordre.   
València, a 13 de març de 1985.   
El Conseller de Cultura, Educació i Ciència,  
CEBRIA CISCAR I CASABAN  
BASES PER A LA CONCESSIO DE BEQUES PRACTIQUES A DESPLEGAR A LES BIBLIOTEQUES PUBLIQUES DE VALENCIA, CASTELLO, ORIOLA I AL CENTRE DE BIBLIOTEQUES DE LA GENERALITAT VALENCIANA  
Primera  
Les beques objecte d'aquesta convocatòria s'adjudicaran mitjançant concurs entre els diversos aspirants a aquestes que reunesquen els requisits següents i els acrediten documentalment:   
1.r Ser espanyol i residir en l'àmbit de la Comunitat Valenciana.   
2.n Ser titulat superior i haver acabat els estudis universitaris del segon cicle dins dels cinc anys anteriors a la data de la convocatòria.   
3.r Les condicions de mèrit avaluables per la comissió qualificadora que hauran de presentar-se degudament justificades, i les puntuacions a atorgar són les següents:   
a) Expedient acadèmic general de 0 a 4 punts.   
b) Realització de cursets especialitzats en biblioteconomia de 0 a 30 punts.   
c) Altres mèrits relacionats amb la matèria objecte d'aquesta convocatòria que puguen al·legar-se de 0 a 30 punts.   
Segona  
Les obligacions dels becaris són les següents:   
Col·laborar amb el personal tècnic de la Biblioteca en els treballs específics que els encomanen, per tal com hauran de romandre als locals del Centre durant deu mesos, realitzant el mateix horari del personal de la Biblioteca, i a les ordres del Director d'aquesta, que serà qui els encomane els treballs.   
Tercera  
La dotació de cadascuna de les beques serà de cinc-centes mil pessetes (500.000) a pagar en deu mesos a partir de la concessió i amb lliurament previ d'una certificació de l'aprofitament expedit pel Director del Centre.   
Quarta   
Els aspirants al concurs sol·licitaran individualment llur inclusió en aquest, fent constar el Centre a què aspiren, mitjançant instància dirigida al Conseller de Cultura, Educació i Ciència i presentades al Registre General d'aquesta Conselleria, en els Serveis Territorials de Cultura de València, Castelló i Alacant o per qualsevol dels mitjans establerts en l'article 66 de la Llei de Procediment Administratiu. En les instàncies esmentades constaran les circumstàncies assenyalades en la base primera i l'acceptació de totes les condicions establertes en aquestes bases.   
El termini de presentació d'instàncies serà de vint dies hàbils comptadors des de l'endemà de la publicació de la present convocatòria en el Diari Oficial de la Generalitat Valenciana.   
Cinquena  
Per la valoració dels mèrits pels sol·licitants es constituirà una comissió qualificadora integrada per:   
-President: Il·lm. Sr. Director General de Cultura.  
-Vocals: Sra. Directora de la Biblioteca Pública de València; Sra. Directora de la Biblioteca Pública de Castelló; Sra. Directora de la Biblioteca Pública d'Oriola.   
-Secretari: Cap del Servei del Llibre, Arxius i Biblioteques de la Conselleria de Cultura, Educació i Ciència.   
La comissió qualificadora té facultats per a realitzar per mitjà dels seus membres les comprovacions que calguen per a la millor qualificació dels mèrits adduïts.   
Una vegada finalitzada la corresponent valoració dels expedients de cadascun dels aspirants, el Director General de Cultura, resoldrà la proposta d'adjudicació de les beques.   
També, la Comissió Qualificadora podrà formular proposta en el sentit que siga declarada no adjudicada la beca, si, al seu parar, no hi havia concursants amb mèrits suficients per a la seua adjudicació. Els dictàmens i les propostes de la Comissió seran inapel·lables.   
Sisena  
Les beques seran incompatibles amb la realització de treballs o estudis que impedesquen el compliment del fi proposat i/o amb el gaudi d'altres beques o ajudes similars.   
Setena  
Els treballs que els becaris realitzen restaran en propietat de la Conselleria de Cultura, Educació i Ciència i no podran ser utilitzats pel becari sense l'autorització corresponent.   
Vuité  
La Conselleria de Cultura, Educació i Ciència podrà suspendre qualsevol beca concedida quan al seu parar, existesca per part del beneficiari incompliment de les obligacions contretes.   
Nové  
El fet d'haver gaudit de les beques no estableix cap mena de relació laboral amb la Conselleria de Cultura, Educació i Ciència, ni amb el Centre Bibliotecari al qual estiga adscrit temporalment el becari, ni suposa cap compromís per a la incorporació posterior dels becaris a les plantilles dels Centres esmentats.